tartuNLP/wikipedia-smugri-20251201 huggingface dataset:
Paranésti

Paranésti (; ) on Kreikan kylä ja samanniminen kunta (Δήμος Παρανεστίου, "Dímos Paranestíou"), joka sijaitsee Dráman alueyksikössä Itä-Makedonian ja Traakian alueella. Koko kunnan pinta-ala on 1 037,8 neliökilometriä ja väkiluku 3 901. Varsinaisen Paranéstin kylän väkiluku on 625 (vuonna 2011).
Paranésti sijaitsee Kreikan koillisosassa Bulgarian rajan pinnassa. Nykyinen Paranéstin kunta muodostui, kun Paranésti ja Nikifóros yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Paranéstin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Prosotsáni

Prosotsáni () on Kreikan kaupunki ja samanniminen kunta (Δήμος Προσοτσάνης, "Dímos Prosotsánis"), joka sijaitsee Dráman alueyksikössä Itä-Makedonian ja Traakian alueella. Koko kunnan pinta-ala on 482,8 neliökilometriä ja väkiluku 13 066. Varsinaisen Prosotsánin kaupungin väkiluku on 3 553 (vuonna 2011).
Prosotsáni sijaitsee Itä-Makedonian länsiosassa. Nykyinen Prosotsánin kunta muodostui, kun Prosotsáni ja Sitagroí yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Prosotsánin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Souflí

Souflí (; ) on Kreikan kaupunki ja samanniminen kunta (Δήμος Σουφλίου, "Dímos Souflíou"), joka sijaitsee Évroksen alueyksikössä Itä-Makedonian ja Traakian alueella. Koko kunnan pinta-ala on 1 339,6 neliökilometriä ja väkiluku 14 941. Varsinaisen Souflín kaupungin väkiluku on 3 837 (vuonna 2011).
Souflí sijaitsee Kreikan koilliskulmassa ja sillä on yhteistä rajaa sekä Bulgarian että Turkin kanssa. Kunnan luonnonnähtävyyksiin kuuluu Dadián, Lefkímin ja Souflín metsien kansallispuisto. Nykyinen Souflín kunta muodostui, kun Souflí, Orféas ja Tycheró yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Souflín kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Tópeiros

Tópeiros ( eli Δήμος Τοπείρου, "Dímos Topeírou") on Kreikan kunta, joka sijaitsee Xánthin alueyksikössä Itä-Makedonian ja Traakian alueella. Kunnan pinta-ala on 312,5 neliökilometriä ja väkiluku 11 544 (vuonna 2011). Kunnan kuntakeskus on Évlalo.
Tópeiros sijaitsee Länsi-Traakian lounaiskulmassa Traakianmeren rannalla.
Kunnan osat.
Tópeiroksen kunta muodostuu seuraavista kylä- ja kaupunkiyhdyskunnista ja asutuksista:
Muuttolinnut / Terra Nova

Muuttolinnut / Terra Nova on vuonna 1993 ilmestynyt Piirpauke-yhtyeen 11. studioalbumi. Ydinryhmän muodostavat edellisen "Tuku tuku" -levyn tapaan laulaja Cinta Hermo, lyömäsoittaja Ismaila Sane sekä Piirpauken johtohahmo Sakari Kukko. Kolmen kappaleen laulajaksi on merkitty Auvo Z. Kaipaala, joka on Sakari Kukon salanimi. 
Yhtyeen jäsenten sävellysten lisäksi albumilla on kappaleita muun muassa karjalaiselta paimenmuusikolta Teppo Revolta, Matti Jurvalta sekä Vili Vesteriseltä. "Savonmuan Hiliman" tekijäksi merkitty Erkki Salama on Jurvan ja Vesterisen yhteinen salanimi. Levyn päättävä "Terra Nova" on studiossa improvisoitu kappale.
Lafiónas

Lafiónas () on Kreikan kylä, joka sijaitsee Lesboksen saarella ja kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylä muodostaa oman kyläyhdyskuntansa (Τοπική Κοινότητα Λαφιώνας, "Topikí Koinótita Lafiónas"). Kylän väkiluku on 154 (vuonna 2011).
Lafiónaksen kylä sijaitsee Lesboksen pohjoisosissa noin viisi kilometriä sisämaahan saaren pohjoisrannikosta ja Pétran kylästä. Kylä kuului aiemmin Pétran kuntaan ja vuosina 2011–2019 Lesboksen kuntaan ja sen Pétran kunnallisyksikköön.
Suolapungat

Suolapungat ("Samolus") on esikkokasvien heimoon kuuluva kasvisuku. Sukuun kuuluu maailmanlaajuisesti 10–15 lajia. Suvun lajeista Suomessa esiintyy ainoastaan valkosuolapunka eli suolapunka ("Samolus valerandi"), joka on erittäinen uhanalainen, harvinaisena merenrannoilla kasvava kasvilaji.
Andrew Barsalona

Andrew Victor Barsalona (s. 3. elokuuta 1990 North York, Ontario, Kanada) on kanadalainen jalkapalloilija, joka edustaa Veikkausliigassa pelaavaa Vaasan Palloseuraa. Barsalonan pelipaikka on hyökkäävä keskikenttä.
Vaasaan Barsalona siirtyi Saksasta Germania Halberstedtin reservijoukkueen riveistä. Sitä ennen Barsalona pelasi Eintracht Braunschweigin reserveissä. Hänen debyyttinsä Veikkausliigassa tapahtui syyskuussa 2014. Hänen sopimuksensa kestää vuoden 2014 loppuun asti, jonka jälkeen on vielä optio seuraavasta vuodesta.
Nathan Dyer

Nathan Antone Jonah Dyer (s. 29. marraskuuta 1987 Trowbridge) on englantilainen entinen jalkapalloilija. Dyerin pelipaikka on oikea laitahyökkääjä. Hän on vain 167-senttisenä varsin nopea pelaaja.
Ura.
Dyer on Southampton FC:n kasvatti. Hän edusti seuraa vuodet 2005–2009 ja pelasi Englannin Mestaruussarjassa 56 ottelua. Hän oli Southampton-vuosiensa aikana myös kolmesti lainalla, vuonna 2005 Burnley FC:ssä, vuosina 2008–2009 Sheffield Unitedissa ja vuonna 2009 Swansea Cityssä. Dyerin pelattua hyvin Mestaruussarjan walesilaisjoukkue Swanseassa, päätti seura ostaa tämän omakseen vuonna 2009. Kaudella 2010–11 Swansea onnistui nousemaan historian ensimmäisenä walesilaisjoukkueena Valioliigaan. Dyer teki debyyttinsä Valioliigassa elokuussa 2011 ja teki saman vuoden syyskuussa ensimmäisen maalinsa Valioliigassa West Bromwich Albionia vastaan. Kaudella 2012–13 Dyer voitti Swansean kanssa Englannin liigacupin ja Dyer valittiin ottelun parhaaksi pelaajaksi, joten hänet palkittiin Alan Hardaker-palkinnolla. Kauden 2015–2016 hän oli lainalla Leicester Cityssä, jossa teki 12 ottelussa yhden maalin seuran voittaessa Valioliigan mestaruuden.
Dyer voisi edustaa maajoukkuetasolla sekä Englantia että Jamaikaa, josta hänen sukunsa on lähtöisin. Vielä Dyer ei ole pelannut kummankaan maan maajoukkueessa.
Ben Davies

Benjamin Thomas "Ben" Davies (s. 24. huhtikuuta 1993 Neath) on walesilainen jalkapalloilija, joka edustaa Valioliigassa pelaavaa Tottenham Hotspuria. Pelipaikaltaan Davies on vasen laitapuolustaja. Hän pelaa myös Walesin jalkapallomaajoukkueessa.
Seurajoukkueura.
Daviesin kasvattajaseura on Swansea City. Hän teki debyyttinsä Valioliigassa elokuussa 2012 West Ham Unitedia vastaan. Hänestä tuli kauden 2012–2013 aikana seuran vakiopelaaja. Ensimmäisen liigamaalinsa Davies teki tammikuussa 2013 Stoke Cityä vastaan, toisen syyskuun 1. päivänä 2013 West Bromwich Albionia vastaan ja kolmannen saman syyskuun lopulla Arsenalia vastaan. Hän pelasi kuusi ottelua Swansean voittaessa liigacupin mestaruuden 2012–2013. Hän pelasi Swanseassa kahden kauden aikana yhteensä 71 valioliigaottelua. Eurooppa-liigassa hän pelasi kuusi ottelua.
Kesällä 2014 Davies siirtyi Tottenham Hotspuriin samaan aikaan joukkuetoverinsa Michel Vormin kanssa. Ensimmäinen valioliigaottelu Tottenhamin pelaajana tapahtui elokuussa 2014 Liverpoolia vastaan, kun Davies tuli vaihdosta kentälle. Yhdentoista Tottenham-kautensa aikana hän on pelannut yhteensä 242 valioliigaottelua, joissa hän on tehnyt seitsemän maalia: toukokuussa 2017 kauden viimeisessä ottelussa Hull Cityä vastaan, elokuussa 2017 seuraavan kauden ensimmäisessä ottelussa Newcastle Unitedia vastaan, syyskuussa 2017 Huddersfield Townia vastaan sekä huhtikuussa 2022 Newcastlea, lokakuussa 2022 Bournemouthia ja marraskuussa 2022 Leedsiä vastaan. Lisäksi hän on syöttänyt 19 maalia. Hän pelasi yhdeksän ottelua Mestarien liigassa kaudella 2018−2019, mutta istui vaihtopenkillä tappiollisessa loppuottelussa. Kaudella 2024–2025 hän pelasi kahdeksan ottelua Tottenhamin voittamassa Eurooppa-liigassa, mutta istui viimeiset viisi ottelua vaihdossa. Kaikkiaan hän on pelannut Tottenhamissa Mestarien liigassa 27, Eurooppa-liigassa 35 ja Konferenssiliigassa neljä ottelua.
Maajoukkueura.
Davies pelasi kolme ottelua Walesin alle 19-vuotiaiden maajoukkueessa. Walesin jalkapallomaajoukkueessa debyytti tapahtui lokakuussa 2012 MM-karsintaottelussa Skotlantia vastaan. Hän pelasi viisi ottelua Walesin selviytyessä välieriin EM-kilpailuissa 2016, mutta oli pelikiellon vuoksi sivussa välieräottelusta. Vuonna 2021 järjestetyissä EM-kilpaluissa hän pelasi neljä ottelua ja MM-kilpailuissa 2022 kolme ottelua. Kaikkiaan hän on pelannut 12. heinäkuuta 2025 mennessä 96 maaottelua. Ensimmäisen maajoukkuemaalinsa hän teki MM-karsintaottelussa Valko-Venäjää vastaan marraskuussa 2021, toisen ystävyysottelussa Gibraltaria vastaan lokakuussa 2023 ja kolmannen MM-karsintaottelussa Kazakstania vastaan maaliskuussa 2025.
Armas Mišin

Armas (Oleg) Mišin, kirjailijanimi Armas Hiiri (15. helmikuuta 1935 Järvisaari, Inkeri – 9. lokakuuta 2018 Turku), oli inkerinsuomalainen kirjailija, kirjallisuudentutkija ja kääntäjä. Järvisaaren Mujalla syntynyt Mišin evakuoitiin perheensä mukana toisen maailmansodan aikana 1941 Siperiaan, jossa hän kävi koulunsa ja unohti suomen kielen lähes kokonaan. Mišin muutti 1949 Karjalan tasavaltaan, kävi siellä Puudosin opettajaopiston ja Petroskoin pedagogisen instituutin valmistuen venäjän kielen ja kirjallisuuden opettajaksi. Ensimmäiset runonsa Mišin julkaisi venäjän kielellä, mutta pian hän alkoi julkaista runoja myös suomeksi. Mišin tuli Neuvostoliiton kirjailijaliiton jäseneksi 1964, ja hän toimi Karjalan kirjailijaliiton hallinnon puheenjohtajana vuodesta 1985 alkaen.
Mišin käänsi myös suomenkielistä runoutta venäjäksi. Tunnetuin hänen käännöstöistään on vuonna 1998 valmistunut Elias Lönnrotin Kalevalan venäjänkielinen käännös, jonka Mišin teki yhdessä kansanrunouden tutkija ja kääntäjä Eino Kiurun kanssa.
Mišin asui Petroskoissa 2010-luvun alkuun asti, jolloin hän muutti Suomeen.
Teokset.
Nimellä "Armas Hiiri":
Nimellä "Armas Mishin":
Bernardo Corradi

Bernardo Corradi (s. 30. maaliskuuta 1976 Siena, Italia) on italialainen uransa lopettanut jalkapalloilija. 189 senttimetriä pitkän Corradin pelipaikka oli hyökkääjä.
Corradi pelasi urallaan Italiassa, Espanjassa, Englannissa ja Kanadassa. Italian pääsarjassa Serie A:ssa hän pelasi 246 ottelua ja teki 56 maalia edustaen Cagliaria, Chievoa, Laziota, Parmaa, Regginaa ja Udinesea. Corradi voitti Italian cupin kaudella 2003–2004 pelatessaan Laziossa. Italian toiseksi korkeimmalla sarjatasolla Serie B:ssä hän pelasi 69 ottelua ja teki 20 maalia edustaen Cagliaria, Fidelis Andriaa ja Chievoa.
Espanjassa Corradi pelasi kauden 2004–2005, jolloin hän edusti Valencia 21:ssa Primera Divisiónin ottelussa ja teki kolme maalia. Englannissa Corradi edusti Manchester Cityä kaudella 2006–2007 pelaten 25 Valioliigan ottelua, joissa hän teki kolme maalia. Corradi päätti uransa kanadalaisessa Montreal Impactissa, jossa hän pelasi kauden 2012.
Italian maajoukkueessa Corradi pelasi 13 A-maaottelua vuosina 2003–2004. Maaleja hän teki näissä otteluissa kaksi. Corradi kuului Italian joukkueeseen EM-kilpailuissa 2004 pelaten turnauksessa yhden ottelun.
Tilastot.
"Ottelut ja maalit sarjoittain."
Colton Orr

Colton Orr (s. 3. maaliskuuta 1982) on uransa lopettanut kanadalainen jääkiekkoilija. Hänet tunnetaan fyysisenä pelaajana sekä tappelijana.
Ura.
Winnipegissä syntynyt Orr pelasi juniorikiekkoa WHL-joukkueissa Swift Current Broncos, Kamloops Blazers ja Regina Pats. Varaamattomana pelaajana Orr teki sopimuksen Boston Bruinsin kanssa. Ensimmäisen NHL-pelinsä hän pelasi Washington Capitalsia vastaan. Ottelu jäi hänen kauden 2003–2004 ainoakseen. Työsulkukauden 2004–2005 jälkeen Orr oli pelannut 125 ottelua Providence Bruinsissa, tehnyt niissä 12 pistettä ja istunut jäähyllä 536 minuuttia.
Orr pelasi alkukauden 2005–2006 Bostonissa ennen kuin hänet asetettiin waiver -listalle, josta New York Rangers poimi hänet 29. marraskuuta 2005. Orr teki ensimmäisen pisteensä pelattuaan 15 ottelua Rangersissa. 
Orr pelasi Rangersissa kolmen kauden aikana 53 ottelua 2006–2007, 74 ottelua 2007–2008 ja täydet 82 ottelua kaudella 2008–2009. Ensimmäisen maalinsa Orr teki 9. helmikuuta 2007 Tampa Bay Lightningiä vastaan.
1. heinäkuuta 2009 Orr teki nelivuotisen sopimuksen Toronto Maple Leafsin kanssa. Sopimuksen arvo oli miljoona dollaria per vuosi. Orrille kertyi heti ensimmäisellä Maple Leafs -kaudellaan 239 jäähyminuuttia.
Kaudella 2011–2012 Orr menetti paikkansa Torontossa pelatessaan vain viisi ottelua. Hän teki niissä yhden maalin ja tappeli kerran. 4. tammikuuta 2012 Toronto asetti Orrin waiver -listalle puolitoista vuotta ennen sopimuksen päättymistä. Kukaan ei Orria listalta poiminut, joten hän pelasi loppukauden farmiseura Toronto Marliesissa. Siellä hän pelasi 26 ottelua, joissa teki yhden maalin ja keräsi 46 jäähyminuuttia.
Kaudella 2012–2013 Orr pelasi 44 ottelua 48:sta Torontossa. Hän teki yhden maalin ja syötti kolme. Hän pelasi seitsemässä ottelussa pudotuspeleissä. Orr keräsi runkosarjassa liigan suurimman jäähymäärän: 155 minuuttia. 
13. heinäkuuta 2013 Toronto ja Orr tekivät kaksivuotisen jatkosopimuksen, jonka arvo oli 1,85 miljoonaa dollaria.
Brendan Perlini

Brendan Perlini (s. 27. huhtikuuta 1996 Guildford, Englanti, Yhdistynyt kuningaskunta) on kanadalais-brittiläinen jääkiekkoilija. Arizona Coyotes varasi hänet ensimmäisellä kierroksella 12. pelaajana kesällä . Häntä on luonnehdittu pelityyliltään voimahyökkääjäksi, jonka vahvuuksiin kuuluu nopeus, kiekolliset taidot, pelikäsitys, koko, kaksinkamppailut, röyhkeys, monipuolisuus ja maalintekotaidot. Perlinilla on kuitenkin kehitettävää kiekottomassa pelaamisessa, puolustamisessa ja kokonaisvaltaisessa pelaamisessa.
Ura.
Seuraura.
Perlini syntyi ja aloitti jääkiekkoilun Englannissa. Hän muutti 11-vuotiaana isänsä Fredin synnyinmaahan Kanadaan ja Ontarion Sault Ste. Marien kaupunkiin, jossa Perlini loi suurimman osan junioriurastaan. Vuodet 2010–2012 hän pelasi Belle Tiren juniorijoukkueissa. OHL-joukkue Barrie Colts varasi Perlinin 16. pelaajana vuonna 2012. Hän siirtyi joukkueeseen kaudeksi 2012–2013, mutta kesken kauden, tammikuussa 2010 Perlini ja vuoden 2015 kuudennen kierroksen varausvuoro kaupattiin Niagara IceDogsiin vaihdossa Mitchell Theoretiin ja kesän 2016 toisen kierroksen varausvuoroon. Yhteensä hänen tulokaskautensa toi 59 runkosarjaottelussa tehot 8+4=12 sekä viidessä playoff-ottelussa tehot 1+2=3.
Kaudella 2013–2014 Perlini oli IceDogsin paras maalintekijä ja toiseksi paras pistemies Carter Verhaeghen jälkeen tehoilla 34+37=71. Hän pelasi kauden aikana myös CHL Top Prospects Gamessa. Arizona Coyotes varasi Perlinin ensimmäisellä kierroksella 12. pelaajana . Saman kesän heinäkuussa hän teki kolmivuotisen tulokassopimuksen joukkueen kanssa. Kaudella 2014–2015 Perlini nousi IceDogsin varakapteeniksi ja oli joukkueen toiseksi paras maalintekijä Anthony DiFruscian kanssa sekä sijoittui IceDogsin sisäisessä pistepörssissä kolmanneksi tehoilla 26+34=60. Kevään 2015 pudotuspeleissä hän jakoi IceDogsin sisäisen maalipörssin voiton Billy Jenkinsin kanssa seitsemällä osumallaan. OHL-kauden jälkeen, huhtikuussa 2015 Perlini siirtyi AHL-joukkue Portland Piratesin vahvuuteen. Hän pelasi siellä neljä playoff-ottelua tehden yhden maalin.
Lokakuussa 2019 Perlini siirtyi Chicago Blackhawksista Detroit Red Wingsiin vaihdossa puolustaja Alec Regulaan.
Elokuussa 2021 Perlini teki vapaana agenttina Edmonton Oilersin kanssa yksivuotisen ja 750 000 dollarin arvoisen sopimuksen.
Elokuussa 2023 Perlini siirtyi tryout-sopimuksella Carolina Hurricanesiin.
Maajoukkueura.
Perlini pelasi alle 20-vuotiaiden MM-kilpailuissa vuonna 2016 sekä alle 18-vuotiaiden MM-kilpailuissa vuonna 2014, jolloin hän voitti pronssia. Perlini toimi Kanadan varakapteenina.
Muuta.
Perlinin isoveli Brett pelaa ECHL-joukkue Fort Wayne Kometsissa. Hän on Anaheim Ducksin varaus vuodelta . Veljesten isä Fred pelasi urallaan kahdeksan NHL-ottelua ja vietti sittemmin 11 vuotta Britanniassa, jossa hän myös valmensi. Brendanin kanadalaissyntyinen eno Kevin Conway pelasi Yhdistyneen kuningaskunnan maajoukkueessa useita arvoturnauksia. Hänen poikansa ja Brendin serkku Scott Conway pelaa puolestaan nykyään BCHL-joukkue Penticton Veesissa.
Frazer McLaren

Frazer William Down McLaren (29. lokakuuta 1987) on kanadalainen uransa lopettanut jääkiekkoilija, joka pelasi ammattilaisena NHL-liigan San Jose Sharksissa ja Toronto Maple Leafsissa. McLaren tunnettiin kaukalotappelijana ja fyysisenä pelaajana.
Ura.
McLaren pelasi WHL-junioriliigassa viisi kautta, joista suurimman osan Portland Winter Hawksissa. Hän pelasi yhteensä 318 ottelua, joista 48 Moose Jaw Warriorsissa. Hänet varattiin neljännen juniorikauden jälkeen seitsemännellä kierroksella .
Ensimmäisen kokonaisen ammattilaiskautensa McLaren pelasi 2008–2009 AHL-joukkue Worcester Sharksissa, jossa keräsi poliisina 181 jäähyminuuttia. NHL-kokoonpanoon hän pääsi kesken kauden 2009–2010. McLaren kutsuttiin San Jose Sharksin kauden toiseen otteluun 3. lokakuuta tekemään NHL-debyyttiä. Hän sai heti myös ensimmäisen pisteensä syöttäessään Benn Ferrieron ensimmäisen NHL-maalin. 
29. marraskuuta 2009 McLaren teki ensimmäisen NHL-maalinsa Vancouver Canucksia vastaan. 30. kesäkuuta hän teki San Josen kanssa vuoden jatkosopimuksen. 
Kaudella 2012–2013, 31. tammikuuta 2013 McLaren asetettiin waivers-listalle, josta Toronto Maple Leafs poimi hänet. 
Heinäkuussa 2013 McLaren teki Toronton kanssa kaksivuotisen sopimuksen.
Kaudella 2013–2014 McLaren asetettiin waivers-listalle ensimmäisellä kokonaisella Toronto-kaudellaan. Häntä ei kuitenkaan sieltä poimittu ja hän joutui pelaamaan Toronto Marliesissa.
Troy Bodie

Troy Bodie (s. 25. tammikuuta 1985 Portage la Prairie, Manitoba, Kanada) on kanadalainen uransa lopettanut jääkiekkoilija, joka pelasi NHL:ssä yhteensä 159 ottelua. Edmonton Oilers varasi Bodien . Bodie toimii nykyisin NHL-seura Toronto Maple Leafsin kykyjenetsijänä.
Ura.
Edmonton Oilers varasi Bodien NHL:ään numerolla 278 . Bodie pelasi ECHL-joukkue Stockton Thunderissa sekä AHL-joukkueissa Hamilton Bulldogs ja Springfield Falcons ennen kuin teki yhden vuoden sopimuksen Anaheim Ducksin kanssa 22. heinäkuuta 2008.
Bodie pelasi suurimman osan kaudesta 2008–2009 AHL:ssä Iowa Chopsissa, mutta pelasi myös neljä peliä Anaheimissa. 30. kesäkuuta 2009 Bodie teki Anaheimin kanssa jatkosopimuksen, jonka kesto oli kaksi vuotta. 
16. marraskuuta 2010 Anaheim asetti Bodien waiver -listalle, josta Carolina Hurricanes hänet poimi. Carolinassa pelatessaan Bodie tappeli 12 kertaa ja teki kuusi maalia, joista yksi oli voittomaali jatkoajalla Buffalo Sabresia vastaan. 
12. lokakuuta 2011 Bodie palasi kaksisuuntaisella sopimuksella Anaheim Ducksiin. Hän pelasi koko kauden 2011–2012 Anaheimin farmijoukkue Syracuse Crunchissa. 
Kaudella 2012–2013 Bodie jatkoi Anaheimin uudessa farmijoukkue Norfolk Admiralsissa. 16. tammikuuta 2013 Bodie teki jatkosopimuksen Anaheimin kanssa.
10. heinäkuuta 2013 Bodie siirtyi vuoden kaksisuuntaisella sopimuksella Toronto Maple Leafsiin. Bodie pelasi kolme kuukautta Toronton kokoonpanossa ennen siirtymistään farmijoukkue Toronto Marliesiin.
Pelkistävä sokeri

Pelkistävä sokeri on sokeri, joka sisältää aldehydiryhmän tai kykenee muodostamaan sellaisen isomerisoitumalla liuoksessa. Kaikki monosakkaridit ovat pelkistäviä. Benedictin reagenssia ja Fehlingin liuosta käyttäen voidaan testata pelkistävän sokerin olemassaolo.
Mike Blunden

Michael Blunden (s. 15. joulukuuta 1986) on kanadalainen jääkiekkoilija, joka pelaa Saksan DEL-liigajoukkue Schwenninger Wild Wingsissä.
Ura.
Chicago Blackhawks varasi Blundenin NHL:ään numerolla 43 . Neljännen ja viimeisen Erie Ottersissa paletun kauden jälkeen Blunden teki kolmivuotisen tulokassopimuksen Chicagon kanssa 24. toukokuuta 2006. Kuukausi sopimuksen allekirjoittamisen jälkeen Blunden teki ammattilaisdebyyttinsä pelatessaan Blackhawksin farmiseura Norfolk Admiralsissa.
NHL-debyyttinsä Blunden teki kaudella 2006–2007 pelatessaan yhdeksän peliä Blackhawksissa. Hänen kautensa jäi kuitenkin lyhyeksi 10. joulukuuta tapahtuneen loukkaantumisen vuoksi. 
10. tammikuuta 2009 Blunden kaupattiin Columbus Blue Jacketsiin Adam Pineaultin tilalle. Columbus kauppasi Blundenin 7. heinäkuuta 2011 Montreal Canadiensiin. 1. heinäkuuta 2012 Montreal teki Blundenin kanssa vuoden kaksisuuntaisen jatkosopimuksen. 1. heinäkuuta 2014 Blunden lähti Canadiensin organisaatiosta ja teki vapaana agenttina vuoden mittaisen sopimuksen Tampa Bay Lightningin kanssa.
Patrick Wiercioch

Patrick Wiercioch (s. 12. syyskuuta 1990 Burnaby, Brittiläinen Kolumbia, Kanada) on kanadalainen jääkiekkoilija, joka pelaa KHL-seura Dinamo Minskissa. Wierchiochin vanhemmat muuttivat Puolasta Kanadaan vuonna 1988. 
Ura.
Wiercioch varattiin NHL:ään Ottawa Senatorsiin toisella kierroksella numerolla 42 . Wierchioch teki ammattilaisdebyyttinsä lokakuussa 2010 Senatorsin farmiseurassa Binghamton Senatorsissa. 22. maaliskuuta 2011 Ottawa kutsui hänet NHL:ään. Wierchioch pelasi kauden 2011–2012 ja puolet kaudesta 2012–2013 Binghamtonissa ennen kuin hänet kutsuttiin uudelleen Ottawaan. Wiercioch teki ensimmäisen NHL-maalinsa 3. maaliskuuta 2013 New York Islandersia vastaan.
Wiercioch kuului maailmanmestaruuden voittaneeseen Kanadan joukkueeseen Tšekin MM-kilpailuissa 2015. Hän teki turnauksessa yhden maalin ja antoi kolme maalisyöttöä.
Yksityiselämä.
Wiercioch ja hänen vaimonsa Kresson saivat vuoden 2015 alkupuolella pojan, jonka he nimesivät Paxtoniksi.
Erkki Hämä

Erkki Einari Hämäläinen (19. lokakuuta 1934 Helsinki – 30. huhtikuuta 2012) oli suomalainen kirjailija, joka on käyttänyt myös nimimerkkiä Erkki Hämä.
Hämäläinen kirjoitti romaanin "Räätälin kiusaukset" alkoholismiin sortuvasta räätälistä. Lisäksi hän on kirjoittanut dekkariparodian "Ei verta karvalankamatolle" nimimerkillä "Erkki Hämä".
Teoksia.
Nimellä "Erkki Hämäläinen":
Nimimerkillä "Erkki Hämä":
León Schidlowsky

León Schidlowsky (21. heinäkuuta 1931 Santiago – 2022 Tel Aviv) oli chileläissyntyinen israelilainen säveltäjä. Hän opiskeli vuosina 1942–1948 pianonsoittoa Roberto Dunckerin johdolla konservatoriossa, josta hän sai diplomin. Tämän jälkeen hän opiskeli sävellystä Adolfo Allenden ja Fré Focken johdolla sekä lisäksi harmoniaa, filosofiaa ja psykologiaa Chilen yliopistossa Santiagossa (1948–1952). Schidlowsky täydensi opintojaan Hochschule für Musik Detmoldissa, Saksassa vuosina 1952–1954. Hän muutti Israeliin vuonna 1968.
Schidlowsky sai lukuisia palkintoja ja tunnustuksia, kuten Guggenheim-stipendin (1968), Israelin filharmonisen orkesterin 60-vuotisjuhlakilpailun ensipalkinnon (1996, teoksesta "Absalom") ja ACUM-palkinnon (2000, koko tuotannostaan). Schidlowsky edusti musiikillaan Israelia Unescon kansainvälisessä säveltäjärostrumissa (1971, teoksella "Babi Yar"; 1978, teoksella "Dadayamasong"). 
Schidlowsky toimi myös muun muassa taidemaalarina. Hän opetti 1965–1968 sävellystä Chilen yliopistossa Santiagossa ja vuonna 1969 liittyi Tel Avivin Rubin-musiikkiakatemian henkilökuntaan. Hän luennoitsi myös ulkomailla ja piti mestarikurssia. Hän oli kirjailija David Schidlowskyn isä sekä pianisti Rachel Schidlowskyn ja viulisti Semadar Schidlowskyn isoisä.
Schidlowsky käytti osassa teoksistaan graafista notaatiota. Hänen sävellystensä joukossa ovat muun muassa oopperat "Die Menschen" (1969), "Der Dibbuk" (1993) ja "Before Breakfast" (1998) sekä lukuisat orkesteri-, kamari-, vokaalimusiikki- ja elektroakustiset teokset.
Robby Fabbri

Robert Fabbri (s. 22. tammikuuta 1996 Mississauga, Ontario, Kanada) on kanadalainen jääkiekkoilija, joka pelaa NHL-joukkue Pittsburgh Penguinsin organisaatiossa. St. Louis Blues varasi Fabbrin ensimmäisellä kierroksella 21. pelaajana kesällä . Hän on pelipaikaltaan keskushyökkääjä.
Ura.
Seuraura.
Fabbrin kasvattajaseura on Mississauga Rebels. Hän toimi GTMMHL-juniorisarjassa joukkueen kapteenina kaudella 2011–2012, jolloin Fabbri voitti OHL Cupin ja hän pelasi myös yhden ottelun sekä runkosarjassa että pudotuspeleissä OJHL-joukkue Toronto Jr. Canadiensissa. OHL-joukkue Guelph Storm varasi Fabbrin kuudentena pelaajana vuonna 2012. Hän siirtyi joukkueeseen kaudeksi 2012–2013. 
Kaudella 2013–2014 Fabbri oli Stormin toiseksi paras pistemies Scott Kosmachukin jälkeen tehoilla 45+42=87. Hän jakoi koko OHL:n maalipörssin neljännen sijan Sudbury Wolvesin Nicholas Baptisten ja Erie Ottersin Connor Brownin kanssa. Kevään 2014 pudotuspeleissä Fabbri oli Stormin paras maalintekijä 13 osumallaan. Hän voitti kauden päätteeksi OHL:n mestaruuden, J. Ross Robertson Cupin ja palkittiin pudotuspelien parhaana pelaajana Wayne Gretzky 99 Awardilla. Fabbri pelasi kauden aikana myös CHL Top Prospects Gamessa.
St. Louis Blues varasi Fabbrin ensimmäisellä kierroksella 21. pelaajana . Saman vuoden syyskuussa hän teki kolmivuotisen tulokassopimuksen joukkueen kanssa. OHL-kauden 2014–2015 jälkeen, huhtikuussa 2015 Fabbri siirtyi loppukevääksi AHL-joukkue Chicago Wolvesin vahvuuteen. Hän teki siellä sekä kolmessa runkosarja- että playoff-ottelussa yhteensä tehot 1+3=4.
Kauden 2015–2016 Fabbri aloitti suoraan St. Louis Bluesin NHL-joukkueessa. Hän teki näin ollen NHL-debyyttinsä kauden avauskierroksella 8. lokakuuta 2015 Edmonton Oilersia vastaan, jolloin Fabbri sai jääaikaa 10.28 minuuttia. Hän teki ottelussa myös NHL-uransa avausmaalin, joka jäi Bluesin 3–1-voittoon päättyneen ottelun ratkaisumaaliksi. Fabbri valittiin ottelun kakkostähdeksi.
Marraskuussa 2019 Blues kauppasi Fabbrin Detroit Red Wingsiin vaihdossa Jacob de la Roseen. Elokuussa 2020 Fabbri teki kaksivuotisen jatkosopimuksen Red Wingsin kanssa. Joulukuussa 2021 Fabbri teki Red Wingsin kanssa kolmevuotisen ja yhteensä 12 miljoonan dollarin arvoisen jatkosopimuksen.
Heinäkuussa 2024 Red Wings kauppasi Fabbrin ja ehdollisen neljännen kierroksen varausvuoron vuoden 2025 varaustilaisuudessa Anaheim Ducksiin vaihdossa Gage Alexanderiin.
Maajoukkueura.
Fabbri pelasi alle 20-vuotiaiden MM-kilpailuissa vuonna 2015, jolloin hän voitti maailmanmestaruuden. Fabbri myös pelasi alle 18-vuotiaiden Ivan Hlinkan muistoturnauksessa vuonna 2013, jolloin hän voitti kultaa. Fabbri edusti myös Canada Ontarion joukkuetta World U-17 Hockey Challengessa vuonna 2013, jolloin hän voitti hopeaa.
Muuta.
Fabbrin isoveli Lenn pelaa Guelphin yliopistojoukkueessa.
Sandro Cois

Sandro Cois (s. 9. kesäkuuta 1972 Fossano, Italia) on italialainen uransa lopettanut jalkapalloilija. 177 senttimetriä pitkän Coisin pelipaikka oli keskikenttäpelaaja.
Cois pelasi koko uransa kotimaassaan Italiassa. Pisimpään hän edusti Fiorentinaa, jossa hän pelasi kahdeksan kautta, kaikki pääsarjatasolla. Lisäksi Cois pelasi Serie A:ta Torinon ja Piacenzan riveissä. Yhteensä Serie A -pelejä kertyi 224. Lisäksi Cois pelasi neljä ottelua Serie B:ssä UC Sampdorian riveissä. Hän saavutti seurajoukkueurallaan kolme Italian cupin voittoa – Torinossa kaudella 1992–1993 sekä Fiorentinassa kausina 1995–1996 ja 2000–2001.
Italian maajoukkueessa Cois pelasi kaksi A-maaottelua – yhden vuonna 1998 ja toisen seuraavana vuonna. Hän oli mukana MM-kilpailuissa 1998.
Giuseppe Sculli

Giuseppe Sculli (s. 23. maaliskuuta 1981 Locri, Italia) on italialainen entinen ammattilaisjalkapalloilija, pelipaikaltaan hyökkääjä.
Sculli pelasi koko uransa kotimaassaan Italiassa. Pääsarjatasolla Serie A:ssa hän pelasi Modenan, Chievon, Brescian, Messinan, Genoan, Lazion ja Pescaran riveissä yhteensä 285 ottelua ja teki niissä 38 maalia. Toiseksi korkeimmalla sarjatasolla Serie B:ssä Sculli pelasi 62 ottelua, joissa hän teki 12 maalia.
Sculli voitti Italiaa edustaen alle 21-vuotiaiden Euroopan mestaruuden vuonna 2004 tehtyään turnauksessa viidessä ottelussa kaksi maalia. Sculli oli mukana myös kesäolympialaisissa 2004, jossa Italia voitti pronssia. Hän pelasi turnauksessa viisi ottelua.
Sculli on 'Ndrangheta-rikollisjärjestön johtaja Giuseppe Morabiton tyttärenpoika. Pitkään maan alla toiminut Morabito onnistuttiin vangita karabinieerien erikoisjoukkojen suorittamassa operaatiossa vuonna 2004. Scullin virkamiehenä työskennellyt isä Francesco Sculli pidätettiin vuonna 2013 epäiltynä toimimisesta 'Ndranghetan hyväksi, mutta hän kuoli jo seuraavana vuonna ennen oikeusprosessin päättymistä. Myös Giuseppe Scullia syytettiin urallaan useaan otteeseen mafiayhteyksistä ja hän oli toisaalta myös itse avoimesti ylpeä perhetaustastaan. Hänelle langetettiin vuonna 2006 kahdeksan kuukauden pelikielto vuonna 2002 Crotonessa tapahtuneesta ottelutulosten järjestämisestä, mutta väitettyjen väkivalta- ja huumerikosten rikosoikeudelliset tutkinnat eivät johtaneet tuomioihin.
Hugh Cairns (neurokirurgi)

Hugh William Bell Cairns (26. kesäkuuta 1896 – 18. heinäkuuta 1952) oli brittiläinen neurokirurgi. Hän taisteli ensimmäisessä maailmansodassa ja toisen maailmansodan aikana hän työskenteli armeijan palveluksessa neurokirurgian saralla. Myös suomalaisessa sota-ajan neurokirurgiassa hyödynnettiin Cairnsin havaintoja ja oppeja.
Cairns oli yksi T. E. Lawrencea hoitaneista lääkäreistä tämän kohtalokkaan moottoripyöräonnettomuuden jälkeen. Tapauksesta vaikuttunut Carns aloitti myöhemmin tutkimuksen, joka johti moottoripyöräkypärien käyttöpakkoon.
Valtteri Rönnberg

Valtteri Rönnberg (s. 19. kesäkuuta 1996) on suomalainen jalkapalloilija, pelipaikaltaan laituri. Hän edusti kaudella 2014 Kakkosessa pelaavaa Pallohonkaa. 
Rönnberg pelasi kauden 2014 aikana FC Hongassa neljä Veikkausliigan ottelua. Ensiesiintymisensä pääsarjatasolla hän teki 27. kesäkuuta 2014, kun Honka voitti FC Inter Turun kotonaan 2–1. Rönnberg tuli ottelussa kentälle 57. minuutilla Jonas Leväsen tilalle.
Kimmo Kotamäki

Kimmo Kotamäki (s. 22. maaliskuuta 1981 Turku) on suomalainen uransa lopettanut jalkapalloilija. Pelipaikaltaan hän oli hyökkääjä.
Kotamäki pelasi urallaan 68 Veikkausliigan ottelua Turun Palloseurassa ja teki kahdeksan maalia. Ykkösessä hän pelasi yhteensä 25 ottelua TPS:ssa ja Åbo IFK:ssa tehden neljä maalia. Kakkosessa Kotamäki pelasi ÅIFK:ssa ja Salon Palloilijoissa yhteensä 71 ottelua ja teki 27 maalia. Lisäksi hän pelasi kauden 2006 Ruotsin neljännen sarjatason Nyköpings BIS:issa.
Kotamäki on pelannut pääsarjatasolla myös futsalia ÅIFK:ssa.
Kotamäki on kouluttautunut urheilumarkkinoinnin tradenomiksi Turun ammattikorkeakoulussa ja työskennellyt SalPassa muun muassa markkinoinnista vastaavana henkilönä.
Yā’

Yā’ (, ) on arabialaisen kirjaimiston 28. kirjain. Se vastaa heprealaista kirjainta jod (י). Kirjaimesta käytetään erilaisia variantteja eri kielissä ja sillä esitetään sekä konsonanttia että vokaaleja.
Muiden arabialaisten kirjainten tavoin yā’n kirjoitusasu riippuu siitä, kirjoitetaanko se kirjainyhdistelmän alussa, keskellä, lopussa vai yksinään.
Naiche

Naiche (n. 1857 – 16. maaliskuuta 1919) oli tunnetun apassi-johtaja Cochisen nuorin poika ja ”vapaana elävien” chiricahua-apassien viimeinen perinnöllinen päällikkö. Hän osallistui moniin apassien taisteluihin Yhdysvaltain ja Meksikon armeijaa vastaa 1880-luvun aikana kunnes antautui vuoden 1886 aikana. 
Naiche ja lähes 300 muuta apassia viettivät joitakin vuosia vankeudessa Floridassa ennen kuin heidät siirrettiin Fort Silliin Oklahomaan. Kaikkiaan Naiche oli vankeudessa 27 vuotta kunnes hänet vapautettiin vuonna 1913. Viimeiset elinvuotensa hän eli mescalero-apassien reservaatissa New Mexicossa, jossa kuoli vuonna 1919.
Yleinen apassien mielipide oli, että Naiche oli hyvä soturi, mutta sopimaton päälliköksi. "”Hän piti liian paljon tanssimisesta ja mukavasta elämästä, eikä osoittanut erityisiä taipumuksia päällikkyyden edellyttämiin vastuunalaisiin tehtäviin.”"
Egyptin juutalaiset

Egyptin juutalaiset ovat nimensä mukaan Egyptissä asuvia juutalaisia. Juutalaiset asuivat Egyptissä Tooran ja Vanhan testamentin mukaan ennen lähtöään Israeliin. Heitä on sittemmin asunut Egyptin alueella 500-luvulta eaa. Vuonna 2007 maassa arvioitiin kuitenkin olevan enää vähemmän kuin 30 juutalaista.
Historia.
Varhaiset vaiheet.
Egypti on ollut osa juutalaisten historiaa heidän alkuajoistaan lähtien. Egyptissä asuivat muun muassa Mooses, Joosef ja Jeremia. Raamatussa ja Toorassa mainitun muuttoliikkeen jälkeen juutalaisia on ollut Egyptissä ainakin vuodesta 586 eaa. Joidenkin perimätiedon kertomuksien mukaan osa juutalaisista ei tosin edes missään vaiheessa lähtenyt maasta. Keskiajalla elänyt juutalainen matkailija Benjamin Tudelalainen mainitsi kirjoituksissaan käyneensä vuonna 1169 Ben Ezran synagoogassa. Synagoga sijaitsee vanhassa Kairossa ja sen uskotaan olevan paikalla, jossa faaraon löytää Mooseksen Niilistä. Ben Ezra on maailman vanhin tunnettu synagoga.
Uudet tulijat.
Egyptiin alkoi muuttaa sefardijuutalaisia sen jälkeen, kun heidät karkotettiin Iberian niemimaalta vuonna 1492. Aškenasijuutalaiset tulivat puolestaan ensimmäisen kerran 1500-luvulla. Tuolloin Suleiman Suuri antoi oikeuden elää valtakunnassaan sekä verovapauden Yosef ben Shlomolle, joka oli luovuttanut Budapestin avaimet Suleimanille Unkarissa. Suurin osa aškenaseista saapui kuitenkin vasta 1800-luvulla, kun he pakenivat pogromeja Venäjältä, Romaniasta ja muilta alueilta. Samalla vuosisadalla Egyptiin tuli myös lisää sefardijuutalaisia Ottomaanien valtakunnan muilta alueilta, kuten Alepposta, Bagdadista, Tunisista ja Izmiristä.
Nykypäivä.
Vuonna 1948 Egyptissä oli 70 000 – 80 000 juutalaista, joista noin 55 000 asui Kairossa ja loput pääasiassa Aleksandriassa. Heistä noin 5 000 – 10 000 oli Egyptin kansalaisia, 40 000 oli ilman kansalaisuutta ja 30 000 oli eri ulkomaiden kuten Italian, Ranskan ja Ison-Britannian kansalaisia. Suurin osa ulkomaan kansalaisuuden omaavista juutalaisista oli tosin syntynyt Egyptissä. 1950-luvulla presidentti Gamal Nasserin noustua valtaan suurin osa juutalaisista joko lähti tai karkotettiin maasta. Vuonna 2007 Egyptin juutalaisia oli arviolta vähemmän kuin 30, ja suurin osa heistäkin on vanhuksia.
Kulttuuri.
Egyptin juutalaiset koostuivat neljästä pääryhmästä. Suurin näistä oli sefardijuutalaiset, toiseksi alkuperäiset Egyptin juutalaiset, kolmanneksi aškenasit ja neljänneksi karaiitit. Sefardi- ja aškenasijuutalaiset puhuivat pääasiassa ranskaa ja lisäksi sujuvasti arabiaa, englantia, italiaa, jiddišiä ja ladinoa. Karaiitit ja alkuperäiset Egyptin juutalaiset puhuivat pääasiassa pelkkää arabiaa, ja he myös pukeutuivat paikalliseen tyyliin. Egyptin alkuperäisiä juutalaisia oli noin 20 000 ja suurin osa heistä asui Kairon harat al Yahudilla, harat al barabralla, sekä Aleksandrian satama-alueella. Karaiitteja oli noin 5 000 ja he asuivat Kairossa.
Egyptissä oli kaksi pääasiallista rabbinaattia, yksi Kairossa ja yksi Aleksandriassa. Pienempien kaupunkien juutalaisyhteisöt kuuluivat jompaankumpaan.
Cheikhou Kouyaté

Cheikhou Kouyaté (s. 21. joulukuuta 1989 Dakar) on senegalilainen jalkapalloilija, joka edustaa Valioliigassa pelaavaa Nottingham Forestia. Oikeajalkainen Kouyaté on pelipaikaltaan puolustava keskikenttäpelaaja. Hän pelaa myös Senegalin jalkapallomaajoukkueessa.
Seurajoukkueura.
Kouyaté debytoi ammattilaistasolla Brussels FC:n paidassa vuonna 2007. Vuonna 2008 hän siirtyi Belgian suurseuraan RSC Anderlechtiin. Anderlechtissä Kouyaté pelasi kuuden vuoden ajan. Välillä hän kävi lainalla samanmaalaisessa KV Kortrijkissä. Kouyaté voitti Anderlechtin riveissä neljä Jupiler Pro Leaguen mestaruutta (2010, 2012, 2013 ja 2014) ja kaksi Belgian Supercupia (2010, 2013) sekä pelasi myös Mestareiden liigaa.
Kouyaté siirtyi kesällä 2014 Englannin Valioliigassa pelaavaan West Ham Unitediin. Debyytti Valioliigassa tapahtui elokuussa 2014 Tottenham Hotspuria vastaan. Hän pelasi West Hamissa kaikkiaan 129 valioliigaottelua ja teki 12 maalia. Vuoden 2018 elokuussa Kouyate siirtyi lontoolaiskilpailija Crystal Palaceen, jossa hän pelasi neljän kauden aikana 129 valioliigaottelua ja teki niissä kaksi maalia. Elokuussa 2022 hän siirtyi Nottingham Forestiin, jossa hän pelasi ensimmäisellä kaudellaan 21 valioliigaottelua ja teki yhden maalin.
Maajoukkueura.
Kouyaté pelasi vuonna 2007 Senegalin alle 20-vuotiaiden maajoukkueessa. Vuonna 2012 hän kuului Senegalin joukkueeseen vuoden 2012 kesäolympialaisissa Lontoossa. Hän pelasi turnauksessa kaikissa Senegalin neljässä ottelussa.
Kouyaté debytoi Senegalin A-maajoukkueessa helmikuussa 2012. Hän oli maajoukkueen kapteeni syksystä 2015 syksyyn 2019. Hän on kuulunut joukkueeseen vuosien 2015, 2017, 2019 ja 2021 Afrikan-mestaruuskilpailuissa, joista viimeksi mainituissa Senegal voitti mestaruuden. vuoden 2018 MM-kilpailuissa Kouyaté tuli vaihdosta kentälle joukkueensa kahdessa ensimmäisessä ottelussa ja pelasi avauskokoonpanossa kolmannessa ottelussa. Vuoden 2022 MM-kilpailuissa hän pelasi avauskokoonpanossa Senegalin ensimmäisessä ottelussa Alankomaita vastaan mutta loukkaantui ottelussa eikä pelannut enää turnauksessa.
Algerian juutalaiset

Algerian juutalaiset ovat nimensä mukaisesti Algeriassa asuneita juutalaisia. Juutalaisilla on alueella pitkä historia, mutta kuten muuallakin islamilaisessa maailmassa suurin osa heistä on sittemmin muuttanut Ranskaan ja Israeliin. Algerian juutalaisia on nykyisin jäljellä eri arvioiden mukaan 50-100.
Historia.
Varhaiset vaiheet.
Juutalaisia asui Karthagon valtakaudella ainakin seitsemässä rannikon kaupungissa. Rooman valtakunta kukisti Karthagon 200-luvulla eaa. ja noihin aikoihin alueelle muodostui myös useita itsenäisiä berberivaltioita. Osa berberiheimoista kääntyi juutalaiseen uskoon. Sittemmin alueella hallitsivat vandaalit ja Bysantin valtakunta. Bysantin Justinian I:n aikana juutalaisten taloudellista, sosiaalista ja uskonnollista elämää rajoitettiin lakien kautta. Islamin uskoiset arabit yrittivät valloittaa alueen ensimmäisen kerran vuonna 665 siinä epäonnistuen. Seuraava hyökkäys vuonna 688 toi kuitenkin alueen arabivallan alle. Vuosina 1141-1147 juutalaisia tapettiin väkivaltaisuuksissa Tlemencenissä, Bougiessa, Oranissa ja muissa kaupungeissa. Juutalaisia tuli kuitenkin lisää Iberian niemimaalta vuosien 1391 ja 1492 välillä. Algeria liitettiin Ottomaanien valtakuntaan vuonna 1510 ja alueen juutalaisista tuli dhimmejä vuonna 1516.
Ranskan vallan aika.
Ranska hyökkäsi Algeriaan valloittaen sen vuonna 1830. Juutalaisilla ja muslimeilla oli omat autonomiset hallintoelimensä, kuten lait ja oikeuslaitokset, vuoteen 1841, jolloin ranskalaiset viranomaiset lakkauttivat ne. Ranskan juutalaisten poliittisen painostuksen avulla Algerian juutalaisista tuli Ranskan kansalaisia niin sanotulla Crémieuxin asetuksella vuonna 1870. Muslimit eivät saaneet samaa asemaa. Monet juutalaisista alkoivat sittemmin puhua ranskaa ja ottivat muita vaikutteita ranskalaisesta kulttuurista. Vuonna 1931 juutalaiset muodostivat 7 % väestöstä Algerissa, Constantinessa ja Oranissa. Heitä oli myös pienemmissä kaupungeissa, kuten Ghardaiassa ja Setifissä. Pienessä Messadin kaupungissa oli juutalainen enemmistö.
Toinen maailmansota ja nykypäivä.
Toisessa maailmansodassa Ranskan ja Natsi-Saksan solmittua aselevon vuonna 1940 Algeriaa hallitsi Vichyn Ranskan saksalainen nukkehallitus. Crémieuxin asetus kumottiin lokakuussa 1940 ja vuonna 1941 otettiin käyttöön syrjiviä asetuksia, kuten esimerkiksi juutalaisten virkamiesten ja opettajien viraltapanot. Paikallisia juutalaisia toimi vastarintaliikkeessä ja he auttoivat liittoutuneita näiden miehittäessä Algerian vuonna 1942. Juutalaiset säilyttivät sittemmin asemansa Ranskan kansalaisina sodan päätyttyä. Algerian itsenäisyyssota alkoi vuonna 1954. Vuonna 1961 pidetyssä kansanäänestyksessä juutalaiset tukivat itsemääräysoikeutta, mutta itsenäisyyden jälkeen vuonna 1962 juutalaisten oikeudet vietiin ja suurin osa muutti pois maasta. Noin 130 000 juutalaista muutti Ranskaan. Vuoden 1948 jälkeen hieman yli 25 000 oli myös muuttanut Israeliin. Nykyisin juutalaisia on Algeriassa arviolta 50-100. Algeriassa toimii yksi synagoga, mutta siellä ei ole rabbia.
Natriumselenaatti

Natriumselenaatti (Na2SeO4) on natrium- ja selenaatti-ionien muodostama epäorgaaninen ioniyhdiste. Yhdistettä voidaan käyttää lannoitteissa, lasin valmistukseen, seleenin valmistukseen ja hyönteismyrkkynä.
Ominaisuudet, valmistus ja käyttö.
Huoneenlämpötilassa natriumselenaatti on valkoista kiteistä ainetta. Kidevedettömän yhdisteen lisäksi tunnetaan myös kidevedellinen dekahydraatti (Na2SeO4·10H2O). Molemmat liukenevat runsaasti veteen.
Natriumselenaattia voidaan valmistaa neutraloimalla seleenihappoa natriumhydroksidin tai natriumkarbonaatin avulla, kuumentamalla seleenidioksidia natriumkarbonaatin kanssa, hapettamalla natriumseleniitin vesiliuosta elektrolyyttisesti tai kuumentamalla seleenin ja natriumnitraatin seosta. 
H2SeO4 + 2 NaOH → Na2SeO4 + 2 H2O
Kasvit pystyvät käyttämään natriumselenaattia seleenin lähteenä ja tämän vuoksi yhdistettä käytetään lannoitteissa. Yhdistettä käytetään myös lasin värin poistamiseen, apuaineena metallien kromauksessa, hyönteismyrkkynä kasvihuoneissa ja välituotteena seleenin erotuksessa ja tuotannossa.
Matti Heimo

Matti Heimo (s. 23. kesäkuuta 1980 Turku) on suomalainen jalkapalloilija, pelipaikaltaan hyökkääjä.
Heimo on FC Inter Turun kasvatti. Hän pelasi juniorina myös Kaarinan Nappuloissa sekä Turun Palloseurassa. Ensimmäiset kaksi kauttaan miesten sarjoissa hän edusti Interin farmiseura VG-62:ta, jolle hän teki ensimmäisellä kaudellaan Kakkosessa 14 maalia 21 ottelussa ja toisella kaudellaan Ykkösessä kymmenen maalia 20 ottelussa. Kaudeksi 2003 Heimo sai Veikkausliiga-sopimuksen Interiin. Hän ei kuitenkaan tehnyt kauden aikana maaliakaan pelaamissaan 12 ottelussa.
Kaudeksi 2004 Heimo siirtyi toiseen liigaseuraan FC KooTeePeehen. Toisella liigakaudellaan Heimo teki yhden maalin 14 ottelussa, ja palasi seuraavaksi kaudeksi Interiin. Myöskään kaudella 2005 Heimo ei tehnyt maaliakaan Interille pelaamissaan seitsemässä ottelussa, ja pelasikin enemmän farmiseura VG-62:ssa.
Kaudeksi 2006 Heimo siirtyi kahta sarjatasoa alemmas Kakkosen Kaarinan Poikiin. Hän teki kauden aikana 19 ottelussa 21 maalia, joilla hän jakoi B-lohkon maalikuninkuuden FC Espoon Kalle Vassen kanssa, vaikka siirtyi jo elokuun lopussa takaisin Veikkausliigaan, tällä kertaa Turun Palloseuraan loppukauden kattavalla sopimuksella. Hän ehti tehdä TPS:lle kaksi maalia kuudessa sarjaottelussa.
Heimo palasi KaaPoon, jota edusti kausina 2007–2010. Kaudella 2007 Heimo teki 25 ottelussa 29 maalia, ja voitti toisen peräkkäisen B-lohkon maalikuninkuutensa peräti kymmenen maalin erolla. Kaudella 2008 Heimon 17 maalia yhtä monessa ottelussa riittivät maalipörssin jaettuun toiseen sijaan. Kahtena viimeisenä KaaPo-kautenaan Heimo ei enää yltänyt kymmeneen maaliin, mutta rikkoi tuon rajan vielä uransa tällä erää viimeiseksi jääneellä kaudella 2011, jolloin hän edusti Salon Palloilijoita ja teki 26 ottelussa 12 maalia.
Heimo palasi jalkapallokentille keväällä 2015 Kolmosen Paimion Hakassa.
Heimo on pelannut Futsal-liigaa Turun Pallokerhossa.
Grote Mandrenke

Grote Mandrenke (alasaksaksi "Suuri miesten hukkuminen", ) oli valtava myrsky Pohjanmerellä 16. tammikuuta 1362. Se on yksi Länsi-Euroopan historian pahimmista myrskyistä, ja sen seurauksena kuoli ainakin 25 000 ihmistä. Grote Mandreke oli seurausta ilmastonmuutoksesta, joka tunnetaan keskiajan lämpökauden päättymisenä.
Myrsky tuhosi Pohjanmeren rannikon satamia Englannissa, Alankomaissa, Saksassa ja Tanskassa ja jätti laajoja alueita autioksi Slesvigissä, jossa arviolta 60 pitäjää tuhoutui. Merkittävimpiä tuhoutuneita kaupunkeja olivat Dunwich, Ravensrodd ja Rungholt, joista kaksi viimeistä upposivat mereen.
Myrskyn seurauksena syntyi Zuiderzeen merenlahti, joka oli aiemmin laaja alava suoalue. Meriyhteys Zuiderseehen oli syntynyt jo Lucian tulvassa vuonna 1287, mutta nyt alue jäi pysyvästi veden alle eroosion kuluttaessa suuria maa-alueita. Zuiderzeestä tuli merkittävä vesireitti, jonka myötä hollantilaisten merenkulkutaito kehittyi, mikä osaltaan johti myöhemmin Hollantilaisen imperiumin syntyyn.
Allan Gordon Bell

Allan Gordon Bell (s. 1953 Calgary) on kanadalainen säveltäjä. Hän sai musiikin maisterin arvon Albertan yliopistosta, jossa hänelle opettivat sävellystä Violet Archer, Malcolm Forsyth ja Manus Sasonkin. Hän opiskeli sävellystä myös Banff Centressä opettajinaan Jean Coulthard, Bruce Mather ja Oskar Morawetz. Bell on ottanut vastaan sävellystilauksia muun muassa Canada Council for Artsilta ja CBC:lta. Hänen musiikkiaan on esitetty myös Israelissa, Japanissa, Isossa-Britanniassa ja Yhdysvalloissa.
Bell on toiminut Calgaryn yliopiston musiikin teorian ja sävellyksen professorina vuodesta 1983. Vuonna 2012 hänestä tehtiin Order of Canadan jäsen. Vuonna 2014 hän sai Juno-palkinnon kamariteoksestaan "Field Notes".
Bellin muiden teosten joukossa ovat "Konsertto kahdelle orkesterille" (1988), "Danse sauvage" pianolle (1996) ja kamariooppera "Turtle Wakes" (2001). Hänen jousikvartettonsa "Arche II" lähetettiin Kansainväliseen säveltäjärostrumiin. Hän sai Kanadan kuoronjohtajaliiton palkinnot kuoroteoksistaan vuosina 1994 ja 1999.
Basile Boli

Basile Boli (s. 2. tammikuuta 1967 Abidjan, Norsunluurannikko) on norsunluurannikkolaissyntyinen ranskalainen uransa jo päättänyt jalkapalloilija ja nykyinen televisiokommentaattori. Oikeajalkaisen Bolin pelipaikka oli keskuspuolustaja.
Seurajoukkueura.
Boli edusti AJ Auxerrea vuodet 1983-1990. Tuona aikana hän pelasi Ligue 1:ssä yli 250 ottelua. Vuonna 1990 Boli siirtyi Olympique de Marseillen riveihin. Boli voitti seuran kanssa Ligue 1:n vuosina 1991 ja 1992. Kauden 1992-1993 Mestareiden liigan eli ensimmäisen kauden finaalissa AC Milania vastaan Boli teki ainoan maalin ja johdatti Marseillen 1-0-voittoon. Vuonna 1994 Boli siirtyi skottilaiseen Rangers FC:hen, jota hän edusti vain kauden ajan, ennen kuin palasi takaisin Ligue 1:een ja monacolaiseen AS Monacoon. Boli viihtyi Monacossakin vain kauden, ennen kuin siirtyi 1996 Japanin J. Leaguen Urawa Red Diamondsiin, jossa hän lopetti uransa vuonna 1997.
Maajoukkueura.
Boli pelasi Ranskan jalkapallomaajoukkueessa 45 ottelua viimeistellen yhden maalin vuosina 1986-1993. Hän kuului Ranskan joukkueeseen vuoden 1992 EM-kisoissa.
Pelaajauran jälkeen.
Pelaajauransa jälkeen Boli on vaikuttanut muun muassa Ranskan politiikassa ja osallistunut UMP-puolueen toimintaan ja tuki Nicolas Sarkozyn vaalikampanjaa vuonna 2007. 
Syyskuussa 2015 Boli siirtyi Olympique Marseillen palvelukseen hoitamaan seuran suhdetoimintaa. Huhtikuussa 2016 hänestä tuli seuran urheilutoiminnan koordinaattori.
Heimano Bourebare

Heimano Bourebare (s. 15. toukokuuta 1989 Tahiti) on tahitilainen jalkapalloilija, joka edustaa maansa pääsarjan AS Dragonia. Oikeajalkaisen Bourebaren pelipaikka on keskikenttäpelaaja. Hän on 180 senttimetriä pitkä. Bourebare kuuluu Tahitin jalkapallomaajoukkueeseen.
Ura.
Bourebare on pelannut koko uransa kotimaansa sarjassa. Vuodet 2008-2009 hän edusti AS Taravao AC:tä. Vuonna 2009 hän siirtyi AS Tefanaan, jossa hän voitti kaksi maansa mestaruutta ja hävisi kerran OFC Champions Leaguen finaalin, vuonna 2012. Samana vuonna Bourebare siirtyi AS Mont-Doreen, josta hän siirtyi vuonna 2013 nykyiseen seuraansa AS Dragoniin. 
Tahitin jalkapallomaajoukkueessa Bourebare pelasi ensimmäisen pelinsä vuonna 2010. Hän kuului joukkueeseen, joka voitti Oseanian-mestaruuden vuonna 2012 ja pääsi näin pelaamaan seuraavan vuoden Maanosaliittojen cupiin. Itse cupissa Bourebare pelasi kahdessa ottelussa, kun Tahiti hävisi kaikki kolme otteluaan murskalukemin ja putosi jatkosta.
Neílton

Neílton Meira Mestzk (eli Neílton; s. 17. helmikuuta 1994 Nanuque) on brasilialainen jalkapalloilija, joka edustaa Campeonato Brasileiro Série A:ssa pelaavaa Cruzeiroa. Oikeajalkainen Neílton on pelipaikaltaan hyökkääjä.
Ura.
Neíltonin kasvattajaseura on Santos FC. Hän debytoi Série A:ssa toukokuussa 2014 Botafogoa vastaan. Häntä kutsuttiin uudeksi Neymariksi. Kesäkuussa 2014 Neílton teki avausmaalinsa liigassa Criciúmaa vastaan. Samana kesänä hän siirtyi niin ikään Série A:ssa pelaavaan Cruzeiroon neljävuotisella sopimuksella.
Alvin Tehau

Alvin Tehau (s. 10. huhtikuuta 1989 Tahiti) on tahitilainen jalkapalloilija, joka edustaa nykyisin maansa pääsarjassa pelaavaa AS Tefanaa. Vasenjalkainen Tehau on pelipaikaltaan hyökkääjä. Hän on 186 senttimetriä pitkä. Tehau pelaa Tahitin jalkapallomaajoukkueessa, jossa myös hänen veljensä Jonathan ja Lorenzo Tehau sekä serkkunsa Teaonui Tehau pelaavat.
Ura.
Tehau on pelannut koko uransa kotimaansa sarjassa. AS Tefanaa hän on edustanut vuodet 2009-2011 ja uudelleen vuodesta 2012 alkaen. Vuonna 2011 Tehau edusti sekä indonesialaista Atjeh Unitedia, että belgialaista BX Brusselsia, jossa hän ei kuitenkaan päässyt pelaamaan peliäkään. AS Tefanan riveissä Tehau on voittanut kahdesti Tahitin mestaruuden ja hävinnyt kerran OFC Champions Leaguen finaalin, vuonna 2012. 
Tahitin jalkapallomaajoukkueessa Tehau on pelannut vuodesta 2010 alkaen. Hän oli mukana voittamassa Tahitille Oseanian mestaruutta vuonna 2012, joka takasi joukkueelle paikan vuoden 2013 Maanosaliittojen cupiin. Cupissa Tehau pelasi kahdessa pelissä. Tahiti hävisi kaikki kolme peliään murskalukemin. Tehau on tehnyt 18 pelaamassaan maaottelussa kuusi maalia.